Formel 1-sesongen 2025

**Formel 1-sesongen 2025** var den 76. sesongen av FIAs Formel 1-verdensmesterskap. Sesongen begynte 16. mars (Australia) og avsluttet 7. desember (Abu Dhabi).

## Deltagere

Følgende lag og førere vil delta i 2025-sesongen av verdensmesterskapet i Formel 1. Alle lagene deltar med dekk levert av Pirelli.

### Lagendringer
RB gikk bort fra bruken av initialer, og deltar i stedet under navnet Racing Bulls.

### Førerendringer

Lewis Hamilton forlot Mercedes etter tolv sesonger, og han gikk over til Ferrari. Dette endte Hamiltons rekordrekke for flest antall sesonger hos én og samme konstruktør, og markerte også første sesong hvor Hamilton kjører en bil uten Mercedes-motor. Hamilton erstattet Carlos Sainz jr., som har kjørt fire sesonger for Ferrari. Sistnevnte gikk over til Williams, hvor han skulle overta setet til Logan Sargeant, men han ble erstattet av Franco Colapinto i løpet av -sesongen. Hamiltons sete hos Mercedes ble overtatt av Andrea Kimi Antonelli, som rykker opp fra Formel 2.

Nico Hülkenberg forlot Haas etter to sesonger, og returnerer til Sauber, som han sist kjørte for i . Han ble erstattet av deres reservefører Oliver Bearman, som rykker opp fra Formel 2. Han har tidligere kjørt i Formel 1 i Saudi-Arabias Grand Prix 2024 for Ferrari, og i Aserbajdsjans Grand Prix og São Paulos Grand Prix 2024 for Haas. Kevin Magnussen forlot også Haas etter syv sesonger totalt. Han ble erstattet av Esteban Ocon, som forlot Alpine etter fire sesonger for dem, samt én sesong hos deres forgjengere i Renault. Jack Doohan, som overtok setet til Ocon i Abu Dhabis Grand Prix 2024, beholdte setet hos Alpine for 2025.

Både Valtteri Bottas og Zhou Guanyu forlot Sauber etter tre sesonger (de to første som Alfa Romeo). Det ledige setet ved siden av Hülkenberg ble overtatt av regjerende Formel 2-mester Gabriel Bortoleto.

Sergio Pérez forlot Red Bull Racing etter fire sesonger, til tross for at han hadde kontrakt med dem til 2026. Han ble erstattet av Liam Lawson, som rykket opp fra Racing Bulls etter fem løp i   under AlphaTauri-navnet og seks løp i  under RB-navnet. Red Bull Racing-reservefører Isack Hadjar, som kom på andreplass i Formel 2 i 2024, overtok Lawsons sete.

#### Endringer i løpet av sesongen
Etter Kinas Grand Prix ble Liam Lawson flyttet tilbake til Racing Bulls, mens Yūki Tsunoda gikk over til Red Bull Racing.

Etter Miamis Grand Prix mistet Jack Doohan setet sitt hos Alpine til Franco Colapinto. Sistnevnte tiltrådte ved Emilia Romagnas Grand Prix og vil kjøre for Alpine til og med Østerrikes Grand Prix. Etter sistnevnte løp ble det klart at Colapinto får beholde setet sitt ut sesongen. Doohan fortsetter imidlertid hos Alpine som reservefører. Colapinto kjørte ni løp i -sesongen for Williams.

## Kalender

Kalenderen for 2025-sesongen vil inneholde de samme 24 løpene som forrige sesong. Sprintformatet vil bli brukt i Kinas, Miamis, Belgias, USAs, São Paulos og Qatars Grand Prix.

### Kalenderendringer
* Australias Grand Prix blir første løp for 2025-sesongen. Dette vil være første gang åpningsløpet arrangeres i Australia siden . Australias Grand Prix har vært tredje løp på kalenderen de siste tre sesongene etter henholdsvis Bahrains og Saudi-Arabias Grand Prix, mens de to sistnevnte løpene blir avholdt i april, for å unngå konflikt med ramadan.
* Russlands Grand Prix var under kontrakt for å være med på 2025-kalenderen. Grand Prix-kontrakten ble avsluttet i mars 2022 som følge av Russlands invasjon av Ukraina.

## Resultater

### Resultater fra sesongen 2025

### Poengsystem
Poeng deles ut til de ti øverste plasserte førerne i hvert løp. I tillegg deles det ut poeng til de åtte øverste plasserte førerne i sprintløp.

### Førermesterskapet

**Noter til tabellene:**

* † - Føreren brøt løpet, men ble klassifisert ettersom han hadde fullført over 90% av løpsdistansen.

### Konstruktørmesterskapet

**Noter til tabellene:**

* † - Føreren brøt løpet, men ble klassifisert ettersom han hadde fullført over 90% av løpsdistansen.
* Tabellen er sortert etter beste resultat, rader er ikke relatert til førere. I tilfelle likt på poeng, bestemte de beste oppnådde posisjonene resultatet.

## Noter

## Se også
* Formel 2-sesongen 2025
* Formel 3-sesongen 2025
* F1 Academy-sesongen 2025
* DTM-sesongen 2025

## Referanser